

**KA 102 – Mobilita učiacich sa a zamestnancov v OVP, program Erasmus+ 2020**

 **„Nové skúsenosti“**

**číslo 2020-1-SK01-KA102-078074**

**Odborná prax vo firmách v Ostrave a Havířove**

**Termín: 19. marec – 1. apríl 2023**

Dvojtýždňovú odbornú prax zabezpečila prijímajúca organizácia SPŠE, Makarenkova 1, Havířov

v nasledovnýchfirmách:

**VÍTKOVICE IT SOLUTIONS, a. s., C**ihelní 1575/14, 702 00 Ostrava-Moravská Ostrava, Česká republika **AutoCont IPC , a. s.,** Uhlířská 1064/3, 710 00 Slezská Ostrava, Česká republika

**ENDAXI CZ, s. r. o.,** Dlouhá třída 1146/95,  736 01 Havířov–Podlesí, Česká republika

Prevádzková odborná prax sa uskutočnila 19. 03. 2023– 01. 04. 2023 pod vedením odborného pedagogického dozoru. Zúčastnilo sa jej 6 vybraných žiakov 3. ročníka študijného odboru 2561 M informačné a sieťové technológie a študijného odboru 2675 M elektrotechnika. Žiaci boli vybraní podľa nasledovných kritérií: študijný priemer na polroku školského roka 2022/2023, správanie žiaka, prospech z odborných predmetov, aktivita a motivácia žiaka, odporučenie triednym učiteľom.

**Vybraní účastníci:**

1. **Roman Bugáň – III. B**
2. **Marek Gruľa – III. A**
3. **Hugo Haász – III. A**
4. **Marko Eisner – III. D**
5. **Marek Krajčír – III. E**
6. **Denis Gaál – III. A**

**Sprevádzajúce osoby:**

1. **Ing. Eleonora Haragová**
2. **Ing. Ľubica Valentovičová**

Žiaci boli na mobilitu pripravovaní na pravidelných stretnutiach s organizátormi stáže. Žiaci pracovali v 3 firmách (2 firmy v Ostrave, 1 firma v Havířove) pod odborným vedením lektorov – zamestnancov firiem. Účastníci získali vedomosti, zručnosti a profesionálne kompetencie s ohľadom na potreby zamestnávateľských organizácií v EÚ. Odborná prax bola zameraná na oblasť informačných technológii a priemyselnej automatizácie, oblasť predaja a servisu výpočtovej techniky, oblasť priemyselnej informatiky a prácu s hardvérom, softvérom PC a so sieťovými komponentmi.

**Hodnotenie a overenie získaných odborných kompetencií:**

Lektori vo firmách ohodnotili vedomosti a zručnosti účastníkov v dokumente **Monitorovanie a hodnotenie účastníka odbornej praxe**. Sprevádzajúce osoby navrhli na základe hodnotenia lektorov vo firmách hodnotenie, ktoré zapísali do dokumentu **Záznam o uznávaní vzdelávacích výstupov medzinárodných žiackych mobilít**. Hodnotenie sa prenieslo a zohľadnilo v predmete **prax**.

Absolvovaná odborná prax bola žiakom potvrdená v medzinárodnom certifikáte **Europass Mobilita** a v **Certifikáte o absolvovaní odbornej praxe** zo SPŠE Havířov.

Účastníci si zlepšili svoju sociálnu a profesionálnu komunikáciu, ktorá im umožní lepšie naštartovať ich profesionálnu kariéru. Po skončení pracovnej doby a počas víkendov boli aktivity zamerané na spoznávanie kultúrnych a technických pamiatok (Vítkovice), športové aktivity, návštevu kultúrnych podujatí a spoznávanie histórie a súčasnosti Ostravy a Havířova.



Realizáciou projektu sme dosiahli vytýčené ciele – absolvovaním odbornej praxe spájať teóriu s praxou, zvýšiť odborné kompetencie účastníkov zahraničnej stáže v oblasti IKT a  zlepšiť možnosť ich uplatnenia sa v ďalšom štúdiu a praxi.